[{"text_idx": "#000002", "text": "Kuul on hea, metsas parem"}, {"text_idx": "#000003", "text": "\u201eHundikska\u0308ijad\u201c ja \u201eKuu peale\u201c on kaks ko\u0303ige erinevamat vo\u0303imalikku animafilmi vaidluses toore ja lihvitud animatsioonistiili eeliste u\u0308le."}, {"text_idx": "#000006", "text": "Viimase 11 kuu jooksul, millalgi liikumiskeeldude vahepeal, on vahel harva olnud ka vo\u0303imalust lapsi kinno viia ja paar filmi a\u0308ra vaadata. Mo\u0303ne na\u0308itena meenuvad \u201eEdasi\u201c, videoma\u0308ngul po\u0303hinev (veidi no\u0303rgavo\u0303itu) \u201eSiil Sonic\u201c vo\u0303i \u201eUnena\u0308gude meistrid\u201c1. Nu\u0308u\u0308d, poolteist kuud 2021. aastas, on paljud riigid olnud sunnitud oma avalikud asutused juba kuid kinni hoidma, sealhulgas on ko\u0303ige valusamini pihta saanud kinod, teatrid ja muuseumid."}, {"text_idx": "#000007", "text": "Aasta kohta, mis tegi lo\u0303pu paljudele filmivo\u0303tetele ja veel enamate kinolevile (kuigi Aasias olid asjalood ma\u0308rgatavalt paremad pandeemiale vaatamata), tuli 2020. aastal pa\u0308evavalgele suurepa\u0308raseid uusi animafilme, kui mitte kinodes, siis va\u0308hemalt voogedastusplatvormidel. Disney lasi lisaks mitmetele animasarjadele ja nimetatud \u201eEdasile\u201c va\u0308lja ka Pixaris toodetud \u201eHinge\u201c,2 mida eelarvamusteta nautisid ko\u0303ik po\u0303lvkonnad ja mille erilised koostisosad to\u0303stavad ta teistest ko\u0303rgemale."}, {"text_idx": "#000008", "text": "La\u0308hemalt vaadates paistab, et Netflix on 2020. aastal olnud ta\u0308ispikkade animafilmidega vo\u0303rdlemisi helde. Tuletame meelde selliseid na\u0308iteid nagu \u201eWillough\u00adbyd\u201c, suurepa\u0308rane \u201eVurrukaugusel\u201c ja samuti \u201eKuu peale\u201c, mis on pa\u0308lvinud pressi heakskiidu ja suure populaarsuse. Oscarite u\u0308leandmise la\u0308henedes ennustavad kriitikud, et viimasel on head vo\u0303imalused konkureerida parima ta\u0308ispika animafilmi auhinnale koos selliste filmidega nagu \u201eEdasi\u201c, \u201eHing\u201c, \u201eDeemonitapja. Mugeni rong\u201c3 ja ka\u0308sitsi joonistatud mo\u0303istulugu \u201eHundiks\u00adka\u0308ijad\u201c."}, {"text_idx": "#000009", "text": "\u201eEdasi\u201c esilinastus umbes aasta tagasi, \u201eHinge\u201c arvustuse vo\u0303ib leida kahe na\u0308dala tagusest Sirbist4 ja \u201eDeemonitapja\u201c peab ootama Euroopa esilinastust, mispeale ja\u0308a\u0308bki ja\u0308rele kaks nimetatud filmi, ja neid on hea aluseks vo\u0303tta, diskuteerida animatsiooni poleeritud vo\u0303i pealtna\u0308ha kunstiliselt toore visuaalse esteetika u\u0308le. Kaks ko\u0303nealust filmi, \u201eKuu peale\u201c ja \u201eHundikska\u0308ijad\u201c, ei saakski selles aspektis olla teineteisest erinevamad, kui nad on."}, {"text_idx": "#000010", "text": "\u201eHundikska\u0308ijate\u201c va\u0308ljana\u0308gemine \u2013 kahedimensiooniline fookus lihtsatel kujutistel ja linna vastandamine metsale, mida va\u0308ljendavad nurgelised jooned ka\u0308a\u0308nuliste vastu \u2013 on unikaalne. Vaatamata sellele, et filmil on vanamoodsalt klassikaline va\u0308ljana\u0308gemine, kuna objektid, loomad ja inimesed on tihti ro\u0303hutatud paksude mustade kontuurjoontega, mis panevad u\u0308hed vo\u0303i teised elemendid kaadris domineerima (kontuuride ja\u0308medus kaadris muutub), meenutab siinne joonistusstiil pigem ekspressionistlikku maalikunsti kui animatsiooni."}, {"text_idx": "#000011", "text": "Ekspressiivsust va\u0308ljendavad ja\u0308medad ja lohakad kontuurjooned, mis \u201eHundikska\u0308ijates\u201c tooni annavad, ja mis on karjuvas vastuolus selgete, automaatselt ta\u0308iuslike kontuuridega, mis on ta\u0308napa\u0308eva animatsioonile nii omased."}, {"text_idx": "#000012", "text": "\u201eHundikska\u0308ijate\u201c joonistusstiil meenutab pigem ekspressionistlikku maalikunsti kui animatsiooni."}, {"text_idx": "#000013", "text": "Lugu rullub lahti XVII sajandi Iirimaal, kus inglise tu\u0308druk Robyn (Honor Kneafsey) on koos isaga (Sean Bean) kolinud kindlustatud linna, kus valitseb despootlik Isand Kaitsja (Simon McBurney). Linnas valitseva meeletu hundihirmu to\u0303ttu on ta linnas lo\u0303ksus ja tu\u0308druk unistab sama suureks ku\u0308tiks saamisest kui ta isa, harjutab salaja ammulaskmist ja treenib koos oma lemmikpistriku Merliniga. U\u0308hel salajasel metsa hiilimisel kohtab ta Mebhi (Eva Whitaker), tu\u0308drukust hundikska\u0308ijat, kellel on maagilised ravivo\u0303imed ja kes o\u0308o\u0308siti metsi mo\u0308o\u0308da hundina ringi hulgub. Nende so\u0303prus kujundab Robyni suhtumist huntidesse, teeb temast Mebhi liitlase ja hiljem enamatki."}, {"text_idx": "#000014", "text": "Kunstiliselt on va\u0308ga huvitav \u201eHundikska\u0308ijate\u201c tahtlik viis ja\u0308tta unarusse perspektiiv: kindlus na\u0308eb taamalt va\u0308lja lapik nagu pannkook, justkui koolilapse joonistatud. Selle taga on osav trikk: hall, kandiline, teravate nurkadega ja geomeetriliselt igav linnaasum ei paku just palju vo\u0303rdluses erksa loodusmaailmaga, mida iseloomustavad ko\u0303rvapaitavad helid ja metsa pehmed, kurvilised vormid. Olgu siis po\u0303hjuseks tegelaskujude disain vo\u0303i kahe vastanduva maailma animeeritud kujutamise viis, \u201eHundikska\u0308ijad\u201c pakub rikkalikku, pidevalt vahelduvat pilti, mis toetab imeliselt ra\u0308a\u0308gitud lugu inim- ja loomahinge teineteiseleidmisest. \u201eHundikska\u0308ijate\u201c veel u\u0308ks muljetavaldav joon on iiri rahvalugude ja libahundimu\u0308u\u0308di uusversiooni su\u0308mbioos, mis mo\u0303jub filmi u\u0308he la\u0308biva liinina justkui va\u0308rske o\u0303hu puhang."}, {"text_idx": "#000015", "text": "\u201eHundikska\u0308ijate\u201c taga on Kilkennys asuv animastuudio Cartoon Salon, kus on lavastaja teinud ka Tomm Moore\u2019i eelmised filmid \u201eKellsi saladus\u201c ja \u201eMere laul\u201c5. Ko\u0303igi kolme lood po\u0303hinevad mu\u0308u\u0308tidel ning inimeste ja looduse paganlikul seosel."}, {"text_idx": "#000016", "text": "Lapsed ei saa \u201eHundikska\u0308ijaid\u201c vaadates kaasa laulda, sest siinsel muusikal ei ole edetabelilugude ta\u0308pseks lihvitud popilikkust. Muusika toetab siin pildiriba ega domineeri selle u\u0308le."}, {"text_idx": "#000020", "text": "Filmis on liigutavaid hetki, mis on seotud lapse leinaga oma kadunud ema pa\u0308rast, ja eheda hirmuga selle ees, et keegi vo\u0303ib tulla ema asemele. Stsenarist Audrey Wells, kes oli filmi ka\u0308sikirja kirjutades va\u0308hki suremas, on sellesse liini pannud palju tunnet. Kummalisena mo\u0303juvad aga vanemad, kes ei ole teineteise vastu o\u0303rnad ka pere ko\u0303ige o\u0303nnelikumatel hetkedel ja see ei ole ku\u0308ll Wellsi su\u0308u\u0308. Ametliku selgituse on andnud filmi produtsent Peilin Chou, kes enda so\u0303nul tahtis tagada, et perekonnasisesed o\u0303rnus\u00adavaldused, mis pole Hiinas kombeks, ei leiaks teed ekraanile filmis, mis po\u0303hineb nii suures osas hiina kultuuril."}, {"text_idx": "#000021", "text": "Noor geniaalne teadlane Fei Fei otsustab ehitada lennumasina, mille inspiratsiooniks on hiina maglev-rongid, et lennata sellega kuule. Kuule leviteerumise viisiga sama kummaline on see, kuidas Fei Fei u\u0308ritab veenda oma isa (John Cho) selles, et kuujumalanna legend on to\u0303ene, et see saaks maha ja\u0308tta oma uue kallima (Sandra Oh) ja kannatada oma to\u0303elise armastuse nimel nagu Chang\u2019e."}, {"text_idx": "#000022", "text": "\u201eKuu peale\u201c on esimene Ameerikas toodetud ta\u0308ispikk animafilm, mille na\u0308itlejatrupp koosneb tervenisti hiinlastest (kui va\u0308lja arvata rez\u030cisso\u0308o\u0308r Glen Keane, kes on sisse lugenud Kuukoera ha\u0308a\u0308le)."}, {"text_idx": "#000023", "text": "Tehnilised aspektid on siin kahtlemata meisterlikud, aga Keane ei suuda panna vastu kiusatusele poetada filmi vihjeid oma Disney-minevikule. Kuul asuv loss meenutab va\u0308ga Disney lossi, Hollywoodi unelmavabriku standardne va\u0308ljalase on ninakas printsess, kel pahana on u\u0308lesanne heaks u\u0308mber kasvada, ja tuttavlik on ka viis, kuidas ta esitab oma kihisevat poprepertuaari ho\u0303iskavale arusaamatute eluvormide massile."}, {"text_idx": "#000024", "text": "Hunt vo\u0303ib ku\u0308ll ulguda kuu poole, aga kuu peal toimub va\u0308hem kui koduses metsas."}, {"text_idx": "#000029", "text": "Kui sulle meeldis see postitus jaga seda oma so\u0303pradega"}]